b'\n_START_ARTICLE_\nGazprom\n_START_SECTION_\nIstoric\n_START_PARAGRAPH_\n\xc3\x8en decembrie 2008, Gazprom a preluat pachetul majoritar de ac\xc8\x9biuni din compania petrolier\xc4\x83 din Serbia, Naftna Industrija Srbije (NIS), costul achizi\xc8\x9biei fiind de 400 milioane euro pentru 51% din ac\xc8\x9biunile NIS \xc8\x99i alte 500 milioane euro pentru investi\xc8\x9bii._NEWLINE_1989\xe2\x80\x931992: Uniunea Sovietic\xc4\x83 a fondat a creat o adev\xc4\x83rat\xc4\x83 industrie a gazului \xc3\xaen 1943 pe perioada celui de-al Doilea R\xc4\x83zboi Mondial. \xc3\x8en 1965 a centralizat explorarea \xc8\x99i distribu\xc8\x9bia gazelor \xc3\xaen Ministerul Industriei de Gaze. Descoperirea unor resurse importante de gaze \xc3\xaen Siberia, Ural \xc8\x99i regiunile Volg\xc4\x83i \xc3\xaen anii 70 \xc8\x99i 80 au transformat Uniunea Sovietic\xc4\x83 \xc3\xaentr-un produc\xc4\x83tor important de gaze \xc3\xaen lume._NEWLINE_\xc3\x8en august 1989 Ministerul Industriei de Gaze a fost restructurat sub conducerea lui Viktor Chernomyrdin, iar Gazprom a devenit cea mai mare companie de stat. Statul exercit\xc4\x83 controlul prin ac\xc8\x9biuni de stoc, 100% dintre acestea fiind de\xc8\x9binute de stat. _NEWLINE_\xc3\x8en 1991, \xc3\xaen momentul dizolv\xc4\x83rii Uniunii Sovietice, diferite active ale statului au fost preluate de nou \xc3\xaenfiin\xc8\x9batele companii de stat, companii precum Ukrgazpromand\xc2\xa0Turkmengazprom. Gazprom a p\xc4\x83strat activele localizate pe teritoriu rusesc \xc8\x99i a reu\xc8\x99it s\xc4\x83 \xc3\xae\xc8\x99i asigure un monopol \xc3\xaen acest sector al gazelor. Activele din industria de petrol \xc8\x99i \xc8\x9bi\xc8\x9bei au fost distribuite c\xc4\x83tre mai multe companii.\n_START_SECTION_\n1993\xe2\x80\x931997: Privatizarea\n_START_PARAGRAPH_\nInfluen\xc8\x9ba politic\xc4\x83 a Gazpromului a crescut foarte mult din momentul \xc3\xaen care Pre\xc8\x99edintele Rusiei Boris El\xc8\x9bin l-a desemnat pe CEO-ul Gazprom, Viktor Cernom\xc3\xaerdin, Prim-ministru al Rusiei \xc3\xaen decembrie 1992. Rem Viahirev l-a \xc3\xaenlocuit pe Cernom\xc3\xaerdin la conducerea Gazprom._NEWLINE_Noul guvern a \xc3\xaenceput foarte repede procedurile de privatizare a Gazprom. pe 5 noiembrie 1992 pre\xc8\x99edintele Boris El\xc8\x9bin a emis un decret \xc3\xaen acest sens, iar guvernul a semnat un Ordin pe 17 februarie 1993, ordin prin care compania a devenit o firm\xc4\x83 cu capital social, iar guvernul a \xc3\xaenceput s\xc4\x83 distribuie ac\xc8\x9biuni prin metoda voucherelor: fiecare cet\xc4\x83\xc8\x9bean rus a primit vouchere cu care putea cump\xc4\x83ra ac\xc8\x9biuni la fosta companie de stat. P\xc3\xa2n\xc4\x83 \xc3\xaen 1994 33% din ac\xc8\x9biunile Gazprom au fost cump\xc4\x83rate de 747,000 de cet\xc4\x83\xc8\x9beni \xc3\xaen schimbul acelor vouchere. 15% din stoc a fost cump\xc4\x83rat \xc8\x99i distribuit angaja\xc8\x9bilor Gazprom. Statul a p\xc4\x83strat 40% din ac\xc8\x9biuni, \xc3\xaens\xc4\x83 acest procentaj a crescut treptat p\xc3\xa2n\xc4\x83 la 38%. Tranzac\xc8\x9biile cu ac\xc8\x9biuni Gazprom au fost foarte strict controlate, regulamentul companiei interzicea str\xc4\x83inilor s\xc4\x83 de\xc8\x9bin\xc4\x83 mai mult de 9% din ac\xc8\x9biuni._NEWLINE_Gazprom \xc8\x99i-a construit treptat credibilitatea \xc3\xaen pia\xc8\x9ba de capital vestic\xc4\x83, oferind 1% din ac\xc8\x9biuni str\xc4\x83inilor \xc3\xaen octombrie 1996.\n_START_SECTION_\n1998\xe2\x80\x932000: Evaziune fiscal\xc4\x83\n_START_PARAGRAPH_\nCernom\xc3\xaerdin, din func\xc8\x9bia de Prim-ministru al Rusiei, s-a asigurat c\xc4\x83 statul nu reglementa prea \xc3\xaendeaproape Gazprom-ul. Astfel compania a f\xc4\x83cut evaziune fiscal\xc4\x83 la scal\xc4\x83 mare, statul primind foarte pu\xc8\x9bine fonduri \xc3\xaen form\xc4\x83 de dividende. Managementul \xc8\x99i membrii boardului au lansat o campanie \xc3\xaendelungat\xc4\x83 de devalorizare a propriet\xc4\x83\xc8\x9bilor Gazprom, acestea fiind distribuite \xc3\xaentre ei \xc8\x99i rudele lor. Cele mai importante propriet\xc4\x83\xc8\x9bi devalorizate au fost transferate c\xc4\x83tre controversata companie de transfer de gaze Itera. Cernom\xc3\xaerdin \xc8\x99i CEO-ul Gazprom Rem Viahirev au fost dou\xc4\x83 figuri marcante ale acestui proces._NEWLINE_\xc3\x8en martie 1998 El\xc8\x9bin l-a concediat pe Cernom\xc3\xaerdin din func\xc8\x9bia de premier, \xc3\xaens\xc4\x83 nu din cauza leg\xc4\x83turilor cu Gazprom. Pe 30 iunie 1998 Cernom\xc3\xaerdin se \xc3\xaentoarce \xc3\xaen Gazprom, ocup\xc3\xa2nd func\xc8\x9bia de pre\xc8\x99edinte al consiliului de administra\xc8\x9bie.\n_START_SECTION_\n2000\xe2\x80\x932003: Reformele lui Putin\n_START_PARAGRAPH_\nSitua\xc8\x9bia Gazprom s-a schimbat drastic din iunie 2000, c\xc3\xa2nd Vladimir Putin a devenit Pre\xc8\x99edinte al Rusiei. Putin a lansat o campanie prin care s\xc4\x83 supun\xc4\x83 controlului oligarhii. Prin a\xc8\x99a zisa politic\xc4\x83 de stat a campionilor na\xc8\x9bionali prin care a \xc3\xaente\xc8\x9bit controlul statului \xc3\xaen companii strategice. A lansat un atac \xc3\xaempotriva a ce considera el un management prost \xc8\x99i chiar un furt al propriet\xc4\x83\xc8\x9bilor statului. Imediat ce a ajuns la putere Putin l-a concediat pe Chernomyrdin din func\xc8\x9bia de pre\xc8\x99edinte al consiliului de administra\xc8\x9bie \xc8\x99i s-a folosit de capitalul de\xc8\x9binut de stat pentru a-l elimina prin vot \xc8\x99i pe Viahirev. Cei doi au fost \xc3\xaenlocui\xc8\x9bi de Dmitri Medvedev \xc8\x99i Aleksei Miller care lucraser\xc4\x83 cu Putin \xc3\xaen Sankt Petersburg. Cei doi trebuiau s\xc4\x83 opreasc\xc4\x83 devalorizarea propriet\xc4\x83\xc8\x9bilor statului \xc8\x99i s\xc4\x83 le recupereze pe cele pierdute. Miller a \xc3\xaempiedicat accesul Itera la conductele Gazprom, practic for\xc8\x9b\xc3\xa2nd compania s\xc4\x83 declare faliment. Consecin\xc8\x9ba direct\xc4\x83 a fost c\xc4\x83 managementul Itera s-a v\xc4\x83zut nevoit s\xc4\x83 v\xc3\xa2nd\xc4\x83 \xc3\xaenapoi propriet\xc4\x83\xc8\x9bile sustrase de la Gazprom._NEWLINE_Pe 4 septembrie 2012 Comisia European\xc4\x83 a spus c\xc4\x83 a lansat un caz anti trust \xc3\xaempotriva Gazprom. Consiliul competi\xc8\x9biei cu sediul \xc3\xaen Bruxelles a anun\xc8\x9bat c\xc4\x83 a deschis o pl\xc3\xa2ngere legal\xc4\x83 formal\xc4\x83 din cauza unor "temeri c\xc4\x83 Gazprom ar putea abuza de pozi\xc8\x9bia sa dominant\xc4\x83 \xc3\xaen pie\xc8\x9bele de upstream."\n_START_SECTION_\n2014\n_START_PARAGRAPH_\nPe 21 mai 2014 Gazprom a semnat o \xc3\xaen\xc8\x9belegere de 30 de ani cu China Compania Na\xc8\x9bional\xc4\x83 de Petrol a Chinei)(CNPC). \xc3\x8en\xc8\x9belegerea este estimat\xc4\x83 a avea o valoare de 400 miliarde $ \xc8\x99i a fost semnat\xc4\x83 la un summit \xc3\xaen Shanghai, urm\xc3\xa2nd a livra,\xc3\xaencep\xc3\xa2nd cu 2018, potrivit estim\xc4\x83rilor, aproximativ 38 miliarde de metri cubi de gaz natural pe an c\xc4\x83tre China de est, a c\xc4\x83rei economii este \xc3\xaen continu\xc4\x83 cre\xc8\x99tere 2018.\n_START_SECTION_\nProduc\xc8\x9bie\n_START_PARAGRAPH_\n\xc3\x8en anul 2008, compania a produs 550 miliarde de metri cubi de gaze naturale. _NEWLINE_\xc3\x8en anul 2006, compania a exportat 262,5 miliarde metri cubi de gaze naturale c\xc4\x83tre Europa \xc8\x99i Comunitatea Statelor Independente. Pre\xc8\x9bul gazelor pentru Europa va fi de circa 280 de USD pentru 1.000 de metri cubi \xc3\xaen 2009, comparativ cu 409 USD \xc3\xaen 2008, ca urmare a declinului pre\xc8\x9bului petrolului.\n_START_SECTION_\nGazprom \xc3\xaen Rom\xc3\xa2nia\n_START_PARAGRAPH_\n\xc3\x8en anul 2014, compania exploata patru perimetre \xc3\xaen jude\xc8\x9bul Timi\xc8\x99 (Biled, Periam, Jimbolia \xc8\x99i Crai Nou), care vizau exclusiv resurse conven\xc8\x9bionale - \xc8\x9bi\xc8\x9bei \xc8\x99i gaze naturale, strategia companiei fiind legarea \xc3\xaentregii zone de rafin\xc4\x83ria de la Pancevo, construirea de oleoducte \xc8\x99i depozite de combustibil, \xc8\x99i nu \xc3\xaen cele din urm\xc4\x83, l\xc4\x83rgirea num\xc4\x83rului de benzin\xc4\x83rii Gazprom._NEWLINE_Gazprom Neft, de\xc8\x9binut\xc4\x83 de Gazprom, este prezent\xc4\x83 \xc3\xaen Rom\xc3\xa2nia, prin compania s\xc3\xa2rb\xc4\x83 NIS Petrol._NEWLINE_\xc3\x8en august 2014, NIS Petrol de\xc8\x9binea 15 sta\xc8\x9bii de distribu\xc8\x9bie a carburan\xc8\x9bilor \xc3\xaen Rom\xc3\xa2nia, sub brandul Gazprom, precum \xc8\x99i concesiunea a \xc8\x99ase perimetre petrolifere de explorare \xc3\xaen vestul Rom\xc3\xa2niei._NEWLINE_\xc3\x8en anul 2013, Gazpromneft Marine Bunker LLC, companie membr\xc4\x83 a grupului Gazprom Neft, a achizi\xc8\x9bionat de la Unicom Holding firma \xe2\x80\x9eMarine Bunker Balkan S.A.\xe2\x80\x9d, o companie care desf\xc4\x83\xc8\x99oar\xc4\x83 activit\xc4\x83\xc8\x9bi de bunkeraj \xc3\xaen Marea Neagr\xc4\x83.'